**NOTĂ INFORMATIVĂ**

la proiectul Ordinului ministrului finanțelor cu privire la aprobarea formularului tipizat al Dării de seamă privind impozitul pe venitul agenților economici subiecți al regimului fiscal stabilit la capitolul 71 și 73 din titlul II a Codului fiscal

|  |
| --- |
| **1.** **Denumirea autorului şi, după caz, a participanților la elaborarea proiectului** |
| Ministerul Finanțelor |
| **2. Condițiile ce au impus elaborarea proiectului de act normativ şi finalitățile urmărite** |
| Conform modificărilor operate la Codul fiscal prin Legea nr. 212/2023 pentru pentru modificarea unor acte normative (ce vizează politica bugetar-fiscală), a fost completat titlul II cu capitolul 73, regimul fiscal al agenților economici care desfășoară activități în domeniul comercializării deșeurilor de metale feroase și neferoase.  În scopul optimizării procesului de raportare, inclusiv de simplificare a dărilor de seamă, urmează a fi aprobat formularul Dării de seamă privind impozitul pe venitul agenților economici subiecți al regimului fiscal stabilit la capitolul 71 și 73 din titlul II a Codului fiscal. |
| **3.** **Principalele prevederi ale proiectului şi evidențierea elementelor noi** |
| Formularul unic pentru ambele categorii de contribuabili va duce la optimizarea procesului de administrare fiscală prin micșorarea numărului dărilor de seamă fiscale.  Astfel, începând cu perioada fiscală 2024, subiecții regimului fiscal al agenților economici subiecți ai sectorului întreprinderilor mici și mijlocii și subiecții regimului fiscal al agenților economici care desfășoară activități în domeniul comercializării deșeurilor de metale feroase și neferoase vor prezenta formularul SIMM24M.  Actualmente, prin Darea de seamă SIMM20, agenții economici subiecţi ai sectorului întreprinderilor mici şi mijlocii, calculează impozitul pe venit prin aplicarea cotei de 4% asupra obiectului impunerii. |
| **4. Fundamentarea economico-financiară** |
| Prezentul proiect al Ordinului Ministerului Finanțelor nu necesită cheltuieli de la bugetul public. |
| **5. Modul de încorporare a actului în cadrul normativ în vigoare** |
|  |
| **6.** **Avizarea şi consultarea publică a proiectului** |
| În conformitate cu art. 15 din Legea nr. 239 – XVI din 13 noiembrie 2008 privind transparența în procesul decizional, la data de 16 februarie 2024, pe pagina web a Ministerului Finanțelor a fost plasată intenția de elaborare a Ordinului ministrului finanțelor cu privire cu privire la modificarea Ordinului Ministerului Finanțelor nr. 40/2020.  (<http://mf.gov.md/ro/transparen%C8%9Ba-decizional%C4%83/procesul-decizional>). |